
PRIMAR
UR2019-011474/17.07.2019

EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE

Privind aprobarea Planului Urbanistic Zonal „Reconversie incintă industrială în zonă mixtă”, strada Anton Pann nr. 9  si Piaţa Aurel Vlaicu nr. 1-2;




1. Descrierea situaţiei actuale
Terenul reglementat în cadrul documentaţiei PUZ „Reconversie incintă industrială în zonă mixtă”, strada Anton Pann nr. 9 şi Piaţa Aurel Vlaicu nr. 1-2, Timisoara, este în suprafaţă totală de 4862 mp, este amplasat în partea de sud a Cartierului Fabric aflat la intersecția străzii Anton Pann nr. 9 cu Piața Aurel Vlaicu nr.1 și 2, situat în intravilan, categoria de folosință curți-construcții, conform CF-uri anexate la documentaţie. Conform PUZ aprobat prin HCL 95/1998 preluat prin PUG aprobat prin HCL nr. 157/2002 prelungit prin HCL nr. 131/2017: teren este situat în Subzona construcţiilor vechi FV: în UTR Fv2 - parcaj; UTR Fv3 - unitate de producţie mică; POT max = 65%; CUT max = 1,8, înălţimea max. la cornişă = 9 m, înălţimea max. la coamă = 12 m.

Conform Listei monumentelor istorice din 2004 - terenul se află în Situl urban „Fabric”, Cod LMI 2004: TM-II-m-B-06170, Casă, Municipiul Timişoara, Piaţa Traian nr. 7, Sec. XVIII.

2. Schimbări preconizate şi rezultate aşteptate
Reconversie incintă industrială în zonă mixtă”, strada Anton Pann nr. 9 şi Piaţa Aurel Vlaicu nr. 1-2, Timisoara, prin care se propune revitalizarea incintei unei foste zone industriale de mică producție din Cartierul Fabric, prin reconversia acesteia şi reglementarea unei zone mixte, de servicii și locuire colectivă, cu dotările aferente: drumuri și platforme, parcaje, branșamente la utilități, rețele și lucrări tehnico-edilitare în incintă, spații verzi, amenajare accese.

Pe parcela studiată se va asigura acces auto şi pietonal în conformitate cu avizul Comisiei de Circulatie nr. DT2018-003595/28.06.2018; necesarul de parcaje va fi asigurat în conformitate cu Art. 33 şi Anexa 5 din R.G.U.
3. Alte informaţii 

În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ „Reconversie incintă industrială în zonă mixtă”, strada Anton Pann nr. 9 şi Piaţa Aurel Vlaicu nr. 1-2, Timisoara, au fost obţinute Certificatului de Urbanism nr. 127/16.01.2018, cu termen de valabilitate prelungit până la data de 15.01.2020, Avizul de Oportunitate nr. 15/15.03.2018, Avizul Arhitectului Sef nr. 17/18.06.2019.
Pentru terenul reglementat, care face obiectul acestei documentaţii s-au obţinut Avizul Consiliului Judeţean Timiş – Arhitect Şef nr. 37/12.06.2019, Avizul Direcţiei pentru Cultură Timiş nr. 1531/29.05.2018.
4. Concluzii
Având în vedere prevederile legale expuse în prezentul raport, înaintăm Consiliului Local al municipiului Timişoara proiectul de hotărâre privind aprobarea Planului Urbanistic Zonal „Reconversie incintă industrială în zonă mixtă”, strada Anton Pann nr. 9 şi Piaţa Aurel Vlaicu nr. 1-2, Timisoara, elaborat de proiectantul SC POLIFORM SRL, proiect nr. P89/2017, la cererea beneficiarilor SC CERAMICA CRINUL SA, proiect care îndeplineşte condiţiile pentru a fi supus dezbaterii şi aprobării plenului consiliului local. 

